google/wiki40b huggingface dataset:
Stor bloddråpesvermer

Utseende

En middelsstor (vingespenn 32 – 40 mm), rød og svart sommerfugl. Den er den største av de norske bloddråpesvermerne, og skilles normalt fra alle bortsett fra seksflekket bloddråpesvermer på størrelsen. Fra denne arten skilles den lett på at den har fem, ikke seks, røde flekker på forvingen. Den kan ligne på liten bloddråpesvermer, men skiller seg fra denne, i tillegg til på størrelsen, ved at de tre ytterste røde flekkene i forvingen er temmelig runde. Kroppen er svart med en blålig, silkeaktig glans. Forvingen er metallisk blåsvart med fem skarpt røde flekker, de tre ytterste av disse er kvadratiske til sirkelrunde, ikke avlange. Bakvingen er skarpt rød med en ganske bredt svart ytterkant. Larven ligner sterkt på larven til seksflekket bloddråpesvermer, er lysgul med en rad av svarte flekker på hver side og korte, hvite børster.

Levevis

Arten lever på solrike, åpne områder, som tørrbakker. De gjenlevende norske bestandene holder til på rasmarker ved fjordene på Nordvestlandet, her kan arten være ganske tallrik. Larvene utvikler seg på ulike urter i erteblomstfamilien (Fabaceae). De voksne sommerfuglene flyr om dagen i juli og august.

Utbredelse

Den er utbredt i Europa og Sibir. I Norge er den funnet over store deler av Sør-Norge bortsett fra den sørligste delen av Vestlandet, men i dag ser den ut til å være utdødd på Østlandet. Det er fortsatt livskraftige bestander i indre fjordstrøk i Sogn og Fjordane og Møre og Romsdal.
Dyskalkuli

Dyskalkuli eller tallblindhet er en samlebetegnelse på spesifikke lærevansker i matematikk. Dyskalkuli er en diagnose.
Se også matematikkvansker som kjennetegnes ved de samme problemene, men generelt i mindre grad. Ordet «talldysleksi» er blitt brukt av Dagbladet.

Kjennetegn

Et generelt kjennetegn på dyskalkuli er vanskeligheter med å forstå størrelsen av abstrakte mengder. At 3 er større enn 2 er én ting, men det kan bli vanskeligere å forstå at 2+3 er mindre enn 10. Visuelt sett kunne det være lik 23. Koblingen mellom den abstrakte mengden tallene representerer og tallene selv er ofte svak. Personer med dyskalkuli vil forstå at 6 er 6, men har problemer med å legge sammen og trekke fra tall.
Eksempler på problemer personer med dyskalkuli opplever er vansker med å huske begreper, løse matematiske problemer og forstå matematiske konsepter. De kan ha manglende eller ingen retningssans, og problemer med å skille høyre fra venstre, breddegrad fra lengdegrad, horisontal fra vertikal og lignende. Dette gjelder ikke alle; mange sliter mer med systemer og har dermed problemer med å lære seg gangetabellen, klokka, rutetider o.l.
Korttidshukommelsen er gjerne dårlig når det kommer til abstrakte begreper, og det samme gjelder evnen til å bearbeide dem. En skoleelev med dyskalkuli har gjerne dårlige karakterer i matte, på tross av gode karakterer i andre, mer konkrete fag.
Det som kan være vanskelig med dyskalkuli er at da dette er en lærevanske som gir seg utslag på ulike måter hos de som har det, noe som fører til at det kan være vanskeligere å oppdage den.
Svartalvheim (album)

Svartalvheim er et musikkalbum utgitt av Ancient i 1994. Dette er bandets debutalbum.
Saxinis

Utseende

Nokså små, brede, sylindriske, blanke, svarte bladbiller, dekkvingene ofte med røde flekker. Hodet er stort og bredt, antennene tynne og forholdsvis korte, noe sagtakkede. Pronotum er rundet og hvelvet, mye bredere enn langt. Dekkvingene er jevnbrede. Beina er middels lange og kraftige.

Utbredelse

Slekten er utbredt i Amerika.
Flanderns flagg

Flanderns flagg, også kalt Den flamske løve (Vlaamse Leeuw) og Løveflagget (leeuwenvlag), er det offisielle flagget til den belgiske regionen Flandern.
Flagget ble offisielt godkjent av Raad voor de Nederlandse Cultuurgemeenschap («Rådet for det nederlandske kulturelle fellesskapet») i 1973, og seinere av etterfølgeren Det flamske parlamentet i 1985. Flandern fikk også et eget våpenskjold som ble offisielt godkjent i 1990.
Mosse Piene

Karriere

Piene fikk sine fleste resultater på 1960-tallet, og representerte Kvinnelige Studenters Idrettsklubb. I 1960 vant hun B-klassen i kretsmesterskapet før hun i 1961 ble nummer to i samme konkurranse, samt at hun ble nummer 6 i NM. I 1961 ble hun også første kvinne sammen med Gina Regland, Guri Østerkløft og Lise Levy som gikk Birkebeinerrennet, selv om de ikke fikk eget startnummer eller egen klasse. Hun fullførte på tiden 4.41.10.
Hennes største resultat kom året etter da hun vant 10 kilometeren under NM i Molde, hvor det deltok totalt 6 kvinner. Dette året ble hun også tatt ut på landslaget i langrennog deltok under det årets Lahtisspelen. I 1963 ble hun nummer 4 på 5 kilometer og nummer 5 på 10 kilometer under NM i Furnes, samt at hun også dette året ble kretsmester.

Etter karrieren

Etter karrieren ble hun Norges første kvinnelige skiinstruktør i 1964 og deltok i KSI sitt arbeid. Hun var utdannet gymlærer av yrke, og var gift med juristen Fridtjof Frank Gundersen fra 1965.
Piene var også aktiv i orientering, og løp lokale løp for KSI også etter skikarrieren.
Daylight in the Dark

Daylight in the Dark er et musikkalbum med Beranek, utgitt i 1986.
ANA Inspiration

Historie

Turneringen ble grunnlagt av fjernsynspersonligheten Dinah Shore og avholdt første gang avholdt i 1972 og har hatt major-status siden 1983. Turneringen er den første major-turnering i året og arrangeres sent i mars eller i begynnelsen av april, på Mission Hills Country Club i Rancho Mirage i California.
Riksgrevskap

Et riksgrevskap (tysk Reichsgrafschaft) var i Det tysk-romerske rike et riksumiddelbart grevskap. Riksgreven var ikke underlagt andre lensherrer enn keiseren. Dermed var riksgrevskaper selvstendige stater.
Rundt 1521 fantes det 144 riksgrevskaper. Tallet sank til 99 innen 1792 fordi grevehus døde ut eller ble opphøyet i riksfyrstestanden, eller fordi riksgrevskap ble mediatisert (dvs. innlemmet i større nabostater) eller forlot riket. På den andre siden kom enkelte nye riksgrever til ved delingen av grevehus eller på grunn av opphøying i riksgrevestanden. Ved oppløsningen av Det tysk-romerske rike mistet begrepet sin betydning og mange riksgrevskaper mistet sin selvstendighet.
Langt fra alle grever i Det tysk-romerske rike var riksgrever. De fleste grever var underlagt andre lensherrer, f.eks. hertuger. Riksgrevetittelen innebar altså privilegier som gikk utover de som vanlige grever hadde. Riksgrevene hørte f.eks. til riksstendene, var altså representert ved riksdagene, men hadde ikke personlig stemmerett. Fra 1600-tallet organiserte riksgrevene seg i fire kollegier, som kunne avgi én felles stemme hver (kuriatsstemme). Disse kollegiene ble kalt den frankiske, schwabiske, westfalske og wetterauiske «grevebenk» (Fränkische, Schwäbische, Westfälische og Wetterauische Grafenbank). Mot slutten av Det tysk-romerske rike hadde disse grevebenkene flere medlemmer enn det fantes selvstendige riksgrevskaper. Det var to grunner til dette: For det første ble en del riksgrevskaper overtatt av riksfyrster. Selv om riksgrevskapet dermed var blitt innlemmet i en annen stat, gikk ikke dets stemme tapt, men ble ivaretatt av fyrsten. For det andre ble det fra slutten av 1600-tallet delt ut personlige riksgrevetitler. Slike riksgrever, også kalt personalister, var altså ikke herskere over noe eget territorium.
De fleste forhenværende riksgrevskaper ble i 1806 mediatisert gjennom medlemslandene i Rhinforbundet. Resten ble opphøyet i fyrstestanden og fortsatte som suverene stater. Før opprettelsen av Rhinforbundet fantes det ennå 74 riksgrevskaper.
Doors (informatikk)

Doors er et rammeverk for interprosesskommunikasjon på datasystemer som kjører Unix eller Unix-lignende systemer. Det sørger for en form for prosedyrekall. Doors ble utviklet av Sun Microsystems som en del av operativsystemet Spring, og ble deretter tilføyd Solaris i versjon 2.5 som et udokumentert internt grensesnitt. Det ble en dokumentert rammeverk i Solaris 2.6. De nyeste versjonene av Solaris bruker blant annet Doors på navnetjener-daemonen nscd og på syslog.
Doors har blitt portert til Linux, men er bare tilgjengelig for versjon 2.4.18.
Schweizer X-26

Historie

X-26 var blant det minste av X-prosjektene, og hemmelighold var også et tema. Dette gjør at ikke alt er kjent angående historie og oppdragene det fløy.

X-26A

X-26A er et standard umotorisert toseters Schweizer SGS 2-32 seilfly som blir brukt av marinens testpilot-skole ved Patuxent River, Maryland. Formålet var å la pilotene oppleve ustabilitetsfenomener og lære å gjenvinne kontrollen i et langsomt reagerende fly. 4 seilfly ble levert, men 3 ble ødelagt i ulykker. Disse ble imidlertid raskt erstattet, og flytrening med X-26A pågår fremdeles. Dette gjør X-26A til det lengstlevende operative X-flyet hittil.

X-26B

Under Vietnamkrigen ble to av marinens X-26A konvertert til motoriserte seilfly. Disse fikk betegnelsen X-26B, og ble utlånt til hæren. Hensikten med X-26B var å ha et stillegående observasjons- og rekognoseringsfly, med forskjellige instrumenter og sensorer for militær rekognosering ombord. Testingen i Vietnam var vellykket, og 14 andre fly (av forskjellig fabrikat) ble kjøpt. De to X-26B ble de-modifisert tilbake til X-26A og levert tilbake til marinen.
Et eksemplar av X-26B er bevart, og står utstilt på Army Aviation Museum i Fort Rucker, Alabama.

Design

X-26A er et standard Schweizer SGS 2-32 umotorisert seilfly som blir trukket til værs av et tauings-fly. Det har 2 seter, et til elev og et til instruktør. X-26B var X-26A modifisert av Lockheed med en langsomt roterende firebladers propell som var montert over cockpiten.
570-årene

-- 570 -- 571 -- 572 -- 573 -- 574 -- 575 -- 576 -- 577 -- 578 -- 579
Tiårsoversikt
Kvartsmonzonitt

Kvartsmonzonitt er en bergart.
Den er litt orange, svart og gråaktig.
Det finnes mye av den på svalberg ved sjøen.
Funkagenda

Bakgrunn

Adam Walder startet musikkproduksjonen sin som 13-åring da han hjalp sin far med å produsere bakgrundsmusikk til sitt live show. Han startet siden egne band på undomskolen og ble et musikalsk talent. Han brukte mye av sin fritid på musikkproduksjon i sitt lille hjemmestudio.
I slutten av ungdommen frontet Adam et soft-rock band til han ble presentert EDM musikken av Voodoo Ray, siden startet han ved siden av studiene å lage Techno og Drum & Bass.
På 1990-tallet da house begynte å bli populært i Storbritannia, startet Fungagenda som DJ på små barer og utesteder. I dag er Funkagenda legendarisk innen house, han har startet sitt eget plateselskap Funk Farm.
Alexander Siddig

Biografi

Siddig El Tahir El Fadil El Siddig Abderahman Mohammed Ahmed Abdel Karim El Mahdi ble født i Sudan, men har tilbrakt mesteparten av livet sitt i England. Han ble tidligere kreditert som Siddig El Fadil. Han forandret navnet sitt til Alexander Siddig på begynnelsen av den fjerde sesongen av Deep Space Nine fordi folk visstnok hadde problemer med å uttale navnet hans. Han har gjort fremstående opptredener i Reign of Fire og Kingdom of Heaven. I 2003 hadde han en gjesterolle som en algerisk hemmelig agent på sporet av islamistiske ekstremister i Nest of Angels, en kontroversiell episode av TV-serien Spooks. I 2005 spilte Siddig den kritikerroste rollen som prins Nasir i Syriana, sammen med George Clooney og Matt Damon.
Rollene han har spilt har krevd at han har måttet snakke mange forskjellige aksenter: En engelsk received pronunciation-aksent (Deep Space Nine), cockney (Reign of Fire), en algerisk aksent (Spooks) og andre.
Siddig giftet seg med medskuespiller Nana Visitor i 1997. De fikk en sønn, Django El Tahir El Siddig, i 1996. I 2001 skilte de seg.
Siddigs mor er engelsk og faren er sudanesisk. Siddig beskriver seg selv som et medlem av den muslimske tro. Han er nevø av skuespilleren Malcolm McDowell og onkelen på farssiden var den tidligere sudanske statsministeren Sadiq al Mahdi.
Norgesmesterskapet i boksing 1931

Norgesmesterskapet i boksing 1931 ble arrangert i Sportshallen i Oslo 27.–29. mars.
Kongepokalen ble vunnet av Olav Lund.
Ribe stift

Ribe stift er et bispedømme i Danmark, som omfatter en lang rekke sogn helt fra Ringkøbing i nord til grensen mot Tyskland i syd. Flere berømte diktere og salmeforfattere har gjennom tidene kjempet om embedet som biskop i Ribe, blant andre Hans Tausen og Hans Adolph Brorson. Den nåværende (2011) biskop er Elisabeth Dons Christensen.
İzmit

Jordskjelv

17. august 1999 ble Izmit utsatt for et kraftig jordskjelv som førte til at om lag 19 000 mennesker omkom.
Tidsrelé

Tidsrelé er en type releer som er laget for å forsinke innkobling eller utkobling av signaler. Et tidsrelé består av kontaktsett og et system som lager selve forsinkelsen og slår inn etter den stilte tiden. Tidsreleer brukes bl.a. innen industri og automatisering og i trafikklys. Bruk av tidsreleer i forbindelse med styring av belysning og ventilasjon medfører mindre energiforbruk.
Oireachtas

Rolle

For at at lovforslag skal bli en lov må det vedtas av Dáil og de aller fleste tilfeller også av Seanad. Dersom overhuset nekter å godkjenne en lov kan Dáil overstyre dette. Senatet har i praksis ikke vetorett, bare mulighet til å sende forslaget tilbake med en anbefaling om å ikke vedta det. Forslag om grunnlovsendringer må også godkjennes gjennom bindende folkeavstemning før de leveres over til presidenten. 
Presidenten er i langt de fleste tilfeller tvunget til å signere de lover som har blitt vedtatt av begge kamre. Den eneste mulighet han eller hun har er å sende en lov over til Supreme Court for vurdering av om den er i tråd med grunnloven.
På grunn av begrensningene i både overhusets og presidentens makt er det i realiteten Dáil som står øverst av de tre delene av parlamentet.

Historie

Ordet oreachtas kommer fra det irske navnet MacOireachtaig. Personer med dette navnet skal ha vært kongelige rådgivere i middelalderen. I moderne tid ble navnet først brukt av Oireachtas i Den irske fristaten fra 1922 til 1937, og deretter av det nåværende parlamentet. 
Det første parlament i Irland var Irlands parlament, som eksisterte inntil 1801 da landet ble innlemmet i Det forente kongerike Storbritannia og Nord-Irland. Det styrte hele øya, men var i varierende grad underlagt først det engelske parlamentet og senere det britiske parlamentet. Det bestod av kongen av Irland, House of Lords og House of Commons. Parlamentet oppløste seg selv ved et det i 1800 vedtok Act of Union 1800. Det britiske parlamentet ble dermed lovgivende forsamling for Irland.
Den neste irske lovgivende forsamling var det første Dáil, som ble opprettet i 1919. Dette var fra britisk ståsted en ulovlig forsamling. 
I 1920 opprettet britene Sør-Irlands parlament. Dette ble boikottet av langt de fleste som ble valgt inn, og ble formelt oppløst i 1922 da det Oireachtas ble opprettet under Den irske fristatens grunnlov. 
Fristatens Oireachtas bestod offisielt av kongen og to kamre, med samme navn som de moderne kamrene. I 1935 ble senatet avskaffet, og det var dermed bare ett kammer de neste to årene. I 1937 ble det nåværende Oireachtas opprettet gjennom en folkeavstemning om Irland grunnlov.
Siden 1990 har debatter i Oireachtas blitt sendt på fjernsyn, og siden 1993 vises også komitédebattene.
Spjotsodd bru

Historie

Den første brua på stedet ble bygget i 1840 som en flytebru av tre, etter et ønske fra sogneprest Magnus Brostrup Landstad. Den ble kun lagt ut om vinteren når vannstanden var relativt jevn, mellom 14. oktober og 14. april, mens man resten av året i stedet måtte benytte ferge. På sommeren kunne vannstanden i det da uregulerte vassdraget variere med 3–4 meter, noe som ikke fungerte med en flytebru. Den første ferga hadde plass til en hestevogn, eventuelt en bil. Senere kom det en som hadde plass til to biler eller en buss. Under andre verdenskrig ble den gamle brua og ferga erstattet av en pontongbru som lå der helt fram til dagens hengebru ble åpnet i 1963.
I 1985 startet arbeidet med å heve standarden på riksvegen til ti tonns akseltrykk og 50 tonn totalvekt. Fordi brua ikke kunne tåle to 50-tonns vogntog samtidig ble det satt opp lysregulering sånn at alle biler med totalvekt over 35 tonn måtte kjøre inn i en lomme og vente på grønt lys sånn at ikke flere så tunge biler var på brua samtidig. All øvrig trafikk var ikke omfattet av lysreguleringa.
Våren 1994 ble det opprinnelige betongdekket frest ned og erstattet med asfaltdekke.
I 2015 ble det kjent at Statens vegvesen planlegger en større oppgradering av brua ved å stive den av sånn at den kan takle tyngre kjøretøy. I den forbindelse må brua stenges helt for tunge kjøretøy i flere måneder, og vegvesenet ønsket i utgangspunktet å gjøre det sommeren 2017. Dette førte til protester fra lokalt næringsliv, og spesielt fra reiselivsvirksomheter i Vrådal, som heller mente at stenginga måtte foregå vinterstid. Vegvesenet tok hensyn til det, og etter at finansieringen kom på plass ble det klart at arbeidene som krever stenging vil starte 1. desember 2018 og holde på i fem måneder framover. I den perioden vil veien kun være åpen for kjøretøy med totalvekt under 3,5 tonn. De eneste som får dispensasjon er ambulanser som måtte være tyngre enn det. Folk som reiser med rutebusser vil i perioden bli skysset over brua med minibuss. Hele oppgraderingsarbeidet vil være ferdig høsten 2019. Fra november 2016 ble tillatt hastighet over brua satt ned til 50 km/t og lysreguleringa omgjort sånn at absolutt alle kjøretøy må vente på grønt lys, for at slitasjen på brua skal bli minst mulig. Når oppgraderingsarbeidene er ferdig vil lysreguleringa bli fjernet, da det ikke lenger er behov for den.
J2ME

Java 2 Micro Edition (J2ME) er en utgave av Java-teknologien som er skreddersydd for mobiltelefoner, kalkulatorer og annen forbrukerelektronikk i lommeformat. J2ME ble første gang presentert under en Java-konferanse i San Francisco sommeren 2000. Samtidig la Motorola fram de første telefonene som støttet plattformen.
Kombinasjonen av WAP (Wireless Application Protocol) og Java-teknologi gir dem en ideell løsing for mobilbrukere som ønsker interaktive tjenester. I våre dager har trådløse tjenester bygget på Java-teknologi blitt tatt i bruk over hele verden.
J2ME gir blant annet mulighet til å laste ned tredjeparts applikasjoner på vanlige mobiltelefoner. Således får forbrukerne mulighet til å oppdatere telefonene jevnlig med nye spill eller annet innhold. Med J2ME har gamle arkadespillklassikere som Asteroids og Frogger fått nytt liv – ikke i spillehallen, men på mobiltelefonen.
Sylvanus Albert Reed

Tidlig liv og karriere

Reed ble uteksaminert fra Columbia University i 1874. Han arbeidet som ingeniør og spesialist på elektriske signalanlegg for jernbaner frem til han ble pensjonist i 1912.

Senere karriere

I 1915 eksperimenterte Reed med metallpropeller, og brukte en 10 hk elektromotor som drev propellene opp til 19 000 omdreininger i minuttet. Han forsket på propellenes form og materialer som kunne stå i mot hastigheter opp til 1,35 Mach. I 1920 oppfordret det lokale politiet ham til å flytte virksomheten fra sitt loft til et lokale nær Curtiss' flyfabrikk i Garden City. Han oppfant «Reed Metal Propeller», og i august 1921 testet han den på et Curtiss K-6 Standard-fly. Det var utviklet for bruk i PW-8 med Curtiss D-12 Hawk-motor. I 1925 ble han tildelt Collier-troféet for dette, «for development of the Reed Aeronautic Propeller». I desember 1934 donerte Reed midler til en pris som skulle forvaltes av Institute of Aeronautical Sciences til vinneren av «Experimental or theoretical investigations [that] have a beneficial influence on the development of practical aeronautics».
I 1881 ble han livsvarig medlem av Rhode Islands nordamerikanske broderskap. Reed døde i 1935.
Fylkesvei 2974

Fylkesvei 2974 går mellom Skåra og Berg i Larvik kommune. Veien er 5,3 km lang.
Frem til 2019 hadde veien betegnelsen  Fylkesvei 55.
Folha de S. Paulo

Folha de S. Paulo, kjent kun som Folha, er en brasiliansk dagsavis som ble grunnlagt og som har vært kontinuerlig utgitt i São Paulo siden 19. februar 1921. Eid av Frias de Oliveira-familien siden 1962, har den brasils største opplag siden 1986. Sammen med O Globo og O Estado de São Paulo, så er Folha regnet som en av de mest innflytelsesrike avisene i landet.
Edd Kalehoff

Notable arbeider

Kalehoff har komponert omtrent 1 000 arbeider for fjernsyn. Hans krediteringer inkluderer mange musikalske vignetter i The Price Is Right (selv om kjenningsmelodien fra 1972 offisielt tilskrives Sheila Cole) og spørrekonkurranseprogrammet Double Dare på Nickelodeon, en musikkpakke for ABC Sports som oppdaterte og utvidet kjenningsmelodiene til Monday Night Football, musikk for WNBC-TVs kjente 1992 reklamekampanje «We're 4 New York», samt mye musikk for fjernsynsnyheter og -stasjoner image-pakker brukt av stasjoner slik som WEWS-TV i Cleveland, samt WNYW-TV, WCBS-TV og WNBC-TV i New York City. NBC Stations-pakken som ble kompontert i 1995 for WNBC ble brukt av stasjonen frem til 2003. På grunn av sin lange brukstid som musikkpakken for WNBC er den viden kjent i trestatsregionen. Hans nyeste komposisjon er den nye kjenningsmelodien til PBS NewsHour som er del av det nye oppsettet som ble tatt i bruk den 20. juli 2015.
Letitia Long

Liv og virke

Long er utdannet med bachelorgrad i elektroteknikk fra Virginia Polytechnic Institute and State University og mastergrad i maskinteknikk fra Catholic University of America.
Long har en lang etterretningskarriere. Hun har vært underdirektør i CIA (1998–2000), visedirektør ved Office of Naval Intelligence (2000–2003), Deputy Under Secretary of Defense for Intelligence (2003–2006) og visedirektør ved Defense Intelligence Agency (2006–2010). Long overtok som leder for National Geospatial-Intelligence Agency 9. august 2010. Hun ble da den første kvinnelige leder av en av USAs ledende etterretningstjenester.

Utmerkelser

Long har mottatt en rekke utmerkelser for sitt virke. Hun er blant annet tildelt Department of Defense Medal for Distinguished Civilian Service og National Intelligence Distinguished Service Medal. Long ble i 2011 utnevnt til kommandør av Den Kongelige Norske Fortjenstorden «for virke for norsk-amerikansk forsvarssamarbeid.» Hun er også ridder av Den nasjonale fortjenstorden (Frankrike).
Eleanor Barooshian

Eleanor Barooshian (artistnavn: Chelsea Lee) var medlem av bandet The Cake (grunnlagt i New York in 1966).
Eleanor Barooshian spilte i filmen You Are What You Eat i 1967, der hun sang duett med den kjente sangeren Tiny Tim. Barooshian sang den mannlige delen av Sonny & Chers sang I Got You Babe, mens Tiny Tim sang den kvinnelige delen med sin karakteristiske falsett-stemme. De ble oppdaget da de sang på Steve Paul's «The Scene» i New York.
920-årene

-- 920 -- 921 -- 922 -- 923 -- 924 -- 925 -- 926 -- 927 -- 928 -- 929
Tiårsoversikt
Nenenia

Utseende

Middelsstore (ca. 1 centimeter), slanke trebukker, fargen varierer en god del men overflaten er ganske matt.
Antennene er omtrent så lange som kroppen.

Utbredelse

Slekten er utbredt i Australia (Queensland, Victoria og Tasmania).
Skyt ikke på tannlegen

Handling

Tannlegen Sheldon Korpnett undrer på om ikke Vince Ricardo, den snodige faren til datterens tilkommende, egentlig er gangster – selv om han påstår å være CIA-agent med ansvaret for planleggingen av Grisebukt-affæren i Cuba. Dagen etter at de har sittet å diskutert sine barns bryllup stikker Vince innom Sheldon på kontoret og spør ham om han ikke kan hjelpe ham med å hente noen papirer for ham på kontoret. Vince forklarer at det står noen skumle typer og venter på ham fordi han skylder penger. Sheldon, som ikke er noe særlig begeistret for ideen, går omsider med på å dra. Like etter at han kommer inn på hans kontor blir han overfalt og beskutt. Han unnslipper og en vill jakt begynner. Ferden fører dem til en liten søramerikansk bananrepublikk, der de begge må hanskes med en sprø diktator med skumle planer rettet mot USA.

Om filmen

Den har fått 90 % på Rotten Tomatoes. VGs anmelder gav den terningkast fire.
I 2003 kom en nyinnspilling med Michael Douglas og Albert Brooks i hovedrollene.